ສະມາຊິກ ປະຊາຄົມລາວ ຄອບຄົວນຶ່ງ ຢູ່ເມືອງໂມແດັສໂຕ ລັດຄາລີຟໍເນຍ ເສຍຊີວິດ ຍ້ອນໂຄວິດ-19
ສະມາຊິກ ປະຊາຄົມລາວອາເມຣິກັນ ສາມຄົນ ໃນຄອບຄົວດຽວກັນ ຢູ່ເມືອງໂມແດັສໂຕ (Modesto) ລັດຄາລີຟໍເນຍ ເສຍຊວິດ ຍ້ອນໂຄວິດ-19.
ປັດຈຸບັນນີ້ ລັດຄາລີຟໍເນຍ ແມ່ນນຳໜ້າໝູ່ໃນຈຳນວນຜູ້ຕິດໂຄວິດ-19 ແລະເສຍຊີວິດ ຫຼາຍທີ່ສຸດຢູ່ໃນສະຫະລັດ ຮວມຢູ່ໃນນັ້ນ ກໍມີສະມາຊິກ ປະຊາຄົມລາວອາເມຣິກັນ ຍານາງມະນີພອນ ເພັດພູທອນ ຢູ່ທີ່ເມືອງໂມ- ເດັສໂຕ (Modesto) ໃນລັດຄາລີຟໍເນຍ ກ່າວເຖິງປະສົບການ ແລະ ຄອບຄົວລາວອາເມຣິກັນຄອບຄົວນຶ່ງ ທີ່ຍານາງຮູ້ດີສູ່ ວີໂອເອ ຟັງວ່າ: ເຖິງແມ່ນມີຄວາມລະມັດລະວັງພຽງໃດກໍຕາມ ຫຼາຍໆຄົນຍັງຄິດວ່າໂຄວິດ- 19 ຈະບໍ່ ເກີດຂຶ້ນແກ່ຕົນເອງ ແລະຍັງບໍ່ເອົາໃຈໃສ່ຢ່າງເຄັ່ງຂັດ ການສັກຢາປ້ອງກັນໄວຣັສໂຄໂຣນາຢູ່ໃນສະຫະລັດໄດ້ເລີ້ມມາເປັນເວລາສອງອາທິດ ແລ້ວ ແຕ່ໄດ້ປະສົບກັບບັນຫາການລ້າຊ້າ ປັດຈຸບັນນີ້ ມີຜູ້ໄດ້ຮັບການ ສັກວັກຊີນພຽງ ແຕ່ 4 ລ້ານກວ່າຄົນ ຜູ້ທີ່ໄດ້ຮັບບູລະສິດໃນການສັກຢາກັນໂຄ ວິດ-19 ນັ້ນກໍຄືບັນດາ ຜູ້ສູງອາຍຸທີ່ຢູ່ບ້ານເຮືອນຄົນຊະລາ ຜູ້ທີ່ມີອາຍຸສູງທົ່ວໆ ໄປ ບັນດາພະນັກງານແຖວໜ້າ ເຊັ່ນພວກທ່ານໝໍແລະພະຍາບານ ແລະອື່ນໆ ທີ່ເຮັດວຽກຢູ່ໃນໜ້າທີ່ ທີ່ເປັນອັນຕະລາຍ ຊຶ່ງເຂົາເຈົ້າມີໂອກາດຕິດໂຄວິດ-19 ໄດ້ງ່າຍ ຕິດຕາມລົງມາກໍແມ່ນບັນດາປະຊາຊົນ ທົ່ວໆໄປ ປັດຈຸບັນນີ້ຢູ່ໃນສະຫະລັດ ມີຜູ້ຕິດເຊື້ອໂຄວິດ-19 20 ລ້ານ 6 ແສນກວ່າຄົນ ແລະໄດ້ ເສຍຊີວິດໄປແລ້ວກວ່າ 3 ແສນ 50 ພັນກວ່າຄົນ